
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 230
                                                            din 28 octombrie 2021
privind preluarea din administrarea S.C. Ecoserv Sig S.R.L., 

a unui bun imobil, reprezentând 40 de locuri de parcare publică, situat în Sighișoara, str. Griviței

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 29.428/18.10.2021 și la Consiliul Local Sighișoara cu nr. 29.868/20.10.2021, de referatul de aprobare, înregistrat cu nr. 29.430/18.10.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ținând cont și de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017;

Având în vedere Hotărârea Consiliului Local Sighişoara nr. 140/29.08.2013 prin care a fost aprobată completarea anexei nr. 4 – „Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, antemenționat, cu bunurile imobile prevăzute în anexele 1 şi 2 care fac parte integrantă din hotărâre, în anexa nr. 1, pct. 8, fiind specificat bunul imobil „str. Griviței – 40 de locuri de parcare”;

Având în vedere constatările subcomisiei de inventariere, numită prin Dispoziția Primarului Municipiului Sighișoara nr. 785 din 14.12.2020, în urma efectuării inventarierii mijloacelor fixe și a obiectelor de inventar aparținând patrimoniului Municipiului Sighișoara și date în administrarea S.C. Ecoserv Sig S.R.L., constatări consemnate în Procesul - verbal cu nr. 31.120/30.12.2020, din care rezultă faptul că 40 de locuri de parcare din str. Griviței în suprafață de 520 mp., înregistrate sub nr. de inventar 1.3.7.2.5.090, nu sunt folosite;

Având în vedere Hotărârea Consiliului Local Sighişoara nr. 144/29.08.2013 privind aprobarea Regulamentului de organizare şi funcţionare a sistemului de parcare cu plată, aşa cum a fost modificat şi completat prin Hotărârea Consiliului Local Sighişoara nr. 194/19.12.2013; 

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere și Hotărârea de Guvern nr. 964/2002 privind atestarea domeniului public al județului Mureș, precum și al municipiilor, orașelor și comunelor din județul Mureș, respectiv poz. 176 din anexa nr. 4 - Inventarul bunurilor care aparțin domeniului public al municipiului Sighișoara;

Văzând și Fișa mijlocului fix având nr. de inventar 1.3.7.2.5.090;
Având în vedere Raportul de specialitate comun al Serviciului Monitorizare Servicii de Utilităţi Publice, Guvernanță Corporativă și Transport Public Local și al Serviciului Evidența Patrimoniului și Fond Locativ, înregistrat cu nr. 29.429/18.10.2021, prin care se propune preluarea din administrarea S.C. Ecoserv Sig S.R.L., a unui bun imobil, reprezentând 40 de locuri de parcare publică, situat în Sighișoara, str. Griviței;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 (1), (2) lit. ”c”, (6) lit. ”a” și (14), art. 139 (1) și (3) lit. ”g” și a art. 196 (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:
Art. 1. (1) Se aprobă preluarea de către Municipiul Sighișoara, din administrarea S.C. Ecoserv Sig S.R.L., a bunului imobil reprezentând 40 de locuri de parcare publică în suprafață de 520 mp., situat în Municipiul Sighişoara, str. Griviței, înregistrat în inventarul bunurilor date în administrarea S.C. Ecoserv Sig S.R.L. sub nr. de inventar 1.3.7.2.5.090. 

(2) Preluarea bunului care face obiectul prezentei hotărâri, se va face în baza unui proces - verbal de predare - primire. 

Art. 2. (1) Ca o consecință a prevederilor articolului precedent, se aprobă modificarea Anexei nr. 4 – “Inventarul bunurilor mobile şi imobile, proprietate publică, aferente serviciului public și care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. ECOSERV SIG S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017, prin eliminarea din această anexă a bunului imobil reprezentând 40 de locuri de parcare publică, situat în Municipiul Sighişoara, str. Griviței. 

(2) Ca o consecință a prevederilor articolelor precedente, Hotărârea Consiliului Local Sighișoara nr. 140/29.08.2013, se va modifica în mod corespunzător, în sensul eliminării poziției 8 din Anexa nr. 1 – Situația locurilor de parcare din parcările publice cu plată date în administrarea S.C. Ecoserv Sig S.R.L.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilităţi Publice, Guvernanță Corporativă și Transport Public Local, Biroul Buget, Contabilitate, Salarizare – Direcţia Economică, Serviciul Evidența Patrimoniului și Fond Locativ din cadrul Municipiului Sighișoara şi S.C. Ecoserv Sig S.R.L., prin director Maior Gheorghe.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                              Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Serviciul Monitorizare Servicii de Utilităţi Publice, Guvernanță Corporativă și Transport Public Local;

  2 ex. S.C. Ecoserv Sig S.R.L.

12 ex. 

B.A. 
